cyanic-selkie/wikianc huggingface dataset:
Nikolaus Pevsner
Sir Nikolaus Bernhard Leon Pevsner CBE FBA (* 30 Januarie 1902 in Leipzig, Duitsland; † 18 Augustus 1983 in Londen) was 'n Duitse kunshistorikus wat hom in 1933 weens sy Joodse afkoms as politieke vlugteling in die Verenigde Koninkryk gevestig het. Hier het Pevsner, wat hom oorspronklik veral met barok-skilderkuns besig gehou het, begin om op kontemporêre boukuns te fokus.
As 'n redakteur van die tydskrif Architectural Review en as akademikus is Pevsner veral verbind met sy rustelose pogings om die Britse publiek van die noodsaaklikheid van 'n besonder streng toepassing van modernistiese argitektuur te oortuig. Nogtans was hy een van die stigterslede van die Victorian Society, 'n vereniging wat in 1957 in die lewe geroep is om sommige van Londen se ikoniese Victoriaanse geboue van sloping te red.
Pleurodira
Die naam is afgelei van pleuro = kant en dira = verberg. Die moeraswaterskilpad is 'n voorbeeld van so 'n skilpad.
Dinamika (musiek)
Doel en interpretasie
In sommige musiek notasie programme, is daar standaard MIDI kern snelheid waardes wat verband hou met hierdie aanduidings, maar meer gesofistikeerde programme laat gebruikers toe om te verander soos nodig. Apple se Logika Pro 9 (2009-2013) en Avid se Sibelius 5 (2007-2009) gebruik die volgende waardes: Sibelius 5 definieer die volgende waardes, maar dit kan aangepas word in Sibelius, binne die omvang 0-127:
Veranderinge
Die fortepiano notasie fp dui op 'n forte onmiddellik gevolg deur die klavier. Daarenteen, is pf 'n afkorting vir poco forte, letterlik "'n bietjie hard" maar (volgens Brahms) betekenis met die karakter van forte, maar die klank van die klavier, al word dit selde gebruik as gevolg van moontlike verwarring met vleuel).
Geskiedenis
In die Romantiese tydperk, het komponiste grootliks die woordeskat vir die beskrywing van dinamiese veranderinge in hul tellings uitgebrei. Waar Haydn en Mozart ses vlakke (pp tot ff) vermeld, het Beethoven ppp en fff  gebruik (laasgenoemde minder gereeld), en Brahms het 'n verskeidenheid van terme gebruik om die dinamika wat hy wou hê, te beskryf. In die stadige beweging van die trio vir viool, horing en klavier (Opus 40), gebruik hy die uitdrukking ppp, molto klavier en kwasi niente om verskillende eienskappe van stil uit te druk. Baie Romantikusse en latere komponiste het più p en più f bygevoeg, en 'n totaal van tien vlakke tussen ppp en fff gemaak.
Chabarofsk
Geskiedenis
Nog ’n groot groep Kosakke onder Onoefri Stepanof het ná Chabarof gearriveer en was tot in 1658 aktief in die gebied. In dié jaar het Mantjoe-magte Stapanof naby die mond van die Soengari-rivier ontmoet en 270 Russe vermoor.
Geitenwaard
Geitenwaard is ’n nedersetting in die munisipaliteit Zevenaar in die provinsie Gelderland in Nederland.
Konvolusie
Eienskappe
Die verskeie konvolusie-operators besit almal die volgende eienskappe:
Verwering
Tipe Gesteentes / Mineralogie
Die tweede grootste bepaler van die tipe verwering is die mineralogie en tipe gesteentes.
Barrydale
Omgewing
Wingerde en boorde is in die omgewing aangeplant en in 1940 is die Barrydale Koöperatiewe Wynkelder gevorm en 'n brandewyn distilleerdery gevestig. Die warm klimaat leen die gebied tot die verbouing van verskeie soorte vrugte en daar is menige vrugteboorde in die vrugbare Tradouwvallei aangeplant. Appels, pere en lemoene word hier in die winter geoes en appelkose, vye, en perskes en druiwe in die somer.
Polejaevia telum
Die spons behoort tot die genus Polejaevia en tot die familie Jenkinidae. Die wetenskaplike naam van die spesie is die eerste keer geldig gepubliseer in 1891 deur Lendenfeld.
Sparrow Mkonto
Dood en eerbewyse
Op 27 Junie 1985 is Mkonto saam met Goniwe, Fort Calata en Sicelo Mhlauli na Port Elizabeth om 'n UDF-vergadering by te woon. Die vier is nooit weer lewend gesien nie. Mkonto se lyk was die eerste wat in Bluewaterbaai naby Port Elizabeth gevind is. Dit is ontdek ’n kilometer van die verbrande motor waarin hulle gereis het. Hy is verbrand, geboei en met 'n tou vasgebind. Sy lyk het ook skietwonde getoon asook steekmerke aan sy bors. 'n Twee jaar lange ondersoek het in 1987 begin ingevolge die Wet op Ondersoek 58 van 1959. Die Crodoc-4 is op 20 Julie 1985 op Cradock begrawe tydens 'n massabegrafnis. Die sprekers tydens die begrafnis was onder meer Beyers Naudé, Allan Boesak en Steve Tshwete. 'n Boodskap van die destydse president van die ANC, Oliver Tambo, is ook voorgelees.
Nagadder
Met 'n gemiddelde lengte van 60 cm, is dit die grootste lid van die genus Causus. Die langste individu wat al aangeteken is, was 'n 93 cm manlike slang uit die ooste van Zimbabwe.
Ringbuffer
Hoe dit werk
As die buffer 7 elemente het, is dit heeltemal vol:
Michiel van Breda
Van Breda het die Merinoskaap in die vroeë 1900's op sy plaas Zoetendalsvallei geteel. Hy het onder andere opregte merinoramme van die Saksiese en die Rambouillie-ras ingevoer en so die skaapras in Suid-Afrika versterk. Die Merinoram-standbeeld by die ingang van die Bredasdorp/Napierse Koöperasie is in 1978 opgerig om dié skaapras, waarvoor die gebied so bekend is, te gedenk.
NG gemeente Bethlehem-Wes
Eerste leraar, kerkbou
Met 'n vaste hand en onwrikbare geloof het ds. Du Plessis die gemeente egter deur hierdie krisisjare geloods. Toe hy op 4 Februarie 1945 na Beaufort-Wes vertrek, was meer as die helfte van die skuldelas uitgewis.
Blesgans
Beide mannetjies sowel as wyfies is bruin, met 'n kenmerkende wit kol of bles om 'n pienk snawel. Hulle lyk op die kleinblesgans, maar het nie daardie voëls se kenmerkende geel merke om hul oë nie.
Andrew Jackson
Jackson was 'n stigterslid van die Demokratiese Party en was die eerste Demokratiese president. Hy was bekend as Old Hickory (letterlik: ou neutboom, maar in die Verenigde State 'n uitdrukking wat gebruik word om sterk, geharde mense aan te dui).
Lewensopsomming
Jackson het uit 'n nederige agtergrond gekom en die respek van sy landgenote begin kry deur sy deelname aan die Oorlog van 1812 en later aan verskeie veldtogte teen die Indiane. Polities het hy eers as 'n senator en militêre goewerneur van Florida verskyn. Sy roem as 'n militêre bevelvoerder het daartoe gelei dat hy in 1824 vir die eerste keer as 'n Demokratiese Republikein vir die presidentskap verkiesbaar was. Alhoewel hy 'n relatiewe meerderheid van populêre stemme verkry het, het hy nie in die kieskollege die volstrekte meerderheid gehad wat vir oorwinning vereis word nie, en John Quincy Adams is as president verkies.
Diens in die Revolusionêre Oorlog
Andrew en Robert is in April 1781 gevange geneem toe die Britte die huis van 'n Crawford-familielid beset het. Die Britse offisier in bevel het geëis dat sy stewels gepoleer word. Andrew het geweier, en die offisier het hom met 'n swaard gekap en hom met letsels aan sy linkerhand en kop gelaat. Robert het ook geweier en is 'n hou op die kop met die swaard geslaan. Die broers is na 'n gevangeniskamp in Camden geneem, waar hulle ondervoed was en pokke opgedoen het. In die laat lente is die broers aan hul ma vrygelaat. Robert is twee dae nadat hy by die huis aangekom het, dood, maar Elizabeth kon Andrew weer gesond verpleeg. Nadat hy herstel het, het Elizabeth vrywillig aangebied om krygsgevangenis te verpleeg wat in Britse tronkskepe in die Charlestonhawe gehuisves is. Sy het cholera opgedoen en is kort daarna dood. Sy is in 'n ongemerkte graf begrawe. Die oorlog het nie net Jackson op 14-jarige ouderdom 'n weeskind gemaak nie, dit het daartoe gelei dat hy waardes wat hy met Brittanje verbind het, veral aristokrasie en politieke bevoorregting, verag het.
Napier
Napier is ’n dorpie in Kaap Agulhas Munisipaliteit, binne die Overberg Distriksmunisipaliteit, Wes-Kaap, Suid-Afrika. Dit is sowat 16 km wes van Bredasdorp en 58 km suidoos van Caledon geleë en is ongeveer 111 meter bo seevlak. Dit het ongeveer 4 200 inwoners. Die dorp wat langs die Soetmuisberg geleë is word omring deur golwende koring- en garslande. Die R316-streeksroete gaan deur die dorp.
Geskiedenis
Oor die ligging van die gemeenskapskerk was daar ’n geskil tussen twee bure, Michiel van Breda en Pieter Voltelyn van der Byl, ontlok. Die een party mense het hul geskaar by Van Breda, dat die kerk op die plaas Langefontein opgerig moet word, terwyl die ander hul tot Van der Byl se voorgestelde plaas, Klipdrift, gewend het. Geen vergelyk kon bereik word nie; dit lei toe daartoe dat twee kerke opgerig is in twee verskillende dorpe, Napier en Bredasdorp, slegs 16 km uitmekaar. Napier is amptelik in 1838 gestig.
Die bevolking het sedert 1875 se 448 inwoners geleidelik gegroei: 539 in 1891, 761 in 1904, tot 2 554 inwoners in 2006. Vroeërjare was die dorp se ambagsmanne hoofsaaklik grofsmede gewees. Die Wes-Kaapse onderwysdepartement het egter die Hoërskool Napier amptelik gesluit op 31 Desember 2010.
Gezina Kruger
Tweede Vryheidsoorlog
Op 20 Julie 1901 het Gezina Kruger sag en berustend heengegaan. Sy was 'n voorbeeld van die tipiese Afrikanervrou van die 19de eeu, gevorm en gestaal deur die patriargale pionierslewe — vroue wie se hande vir niks verkeerd gestaan het nie, bekwaam en selfstandig. In haar loop ook soos 'n goue draad dié dinge wat die Afrikanervrou van die negentiende eeu as kultuurdraer gekenmerk het: haar geloof en nasietrots wat sy as vanselfsprekend aanvaar en uitgeleef het.
William Henry Harrison
Dit was 'n baie koue dag op 4 Maart 1841, toe Harrison sy eerste toespraak as president gelewer het. Hy het die langste intreerede in die Amerikaanse geskiedenis gelewer, byna twee uur lank. Op 26 Maart het hy, volgens die destydse oortuigings, verkoue gekry weens die slegte weer tydens sy toespraak. Die verkoue het in longontsteking verander en ondanks verskeie behandelings is hy ’n maand ná sy toespraak dood – die eerste president wat in sy amp gesterf het.
Märkischer Kreis
Märkischer Kreis is 'n distrik (Landkreis) in Noordryn-Wesfale, Duitsland.
Esquilynse poort
Geskiedenis
Die ligging van die Esquilynse poort is aanvanklik gekenmerk deur 'n enkelboog wat in die 1ste eeu v.C. opgerig is. In die 3de eeu n.C. is dit uitgebrei na 'n tripelboogstruktuur toe twee voetgangerboë bygevoeg is. Hierdie bouwerk waarvan die toppunt 8,8 m hoog was is in 262 n.C. deur die ridder Marcus Aurelius Victor gefinansier ter ere van die Romeinse keiser Gallienus en sy gade Cornelia Salonina. Die inskripsie uit Augustus se tyd is verwyder, en 'n dun marmerplaat met nuwe inskripsie is op die argitraaf aangebring. Alhoewel daar argeologiese tekens is van bykomende pilaarfondasies, het Aurelius Victor se aanvullende boë nie behoue gebly nie. Die twee voetgangerboë is naamlik in die 14de of 15de eeu afgebreek, sodat slegs Augustus se oorspronklike enkelboog vandag nog staan.
Ronél Gill
Agtergrond en opvoeding
Op negentienjarige ouderdom trou sy met Francois. Die huwelik hou egter net 'n jaar. Kort daarna word haar pragtige bruin-oog dogter Shené gebore. Drie jaar na Shené se geboorte ontmoet Ronél vir Cyril Gill. Hulle trou in dieselfde jaar. Twee jaar later gee sy geboorte aan Cyril jr.
Skryfwerk
Ronél Gill het drie fantasieboeke vir volwassenes geskryf: Man...of die Monster?, Wanneer die middernagson weer skyn en Jou lewe...vir my liefde.
Bell se skarnierskilpad
Bell se skarnierskilpad (Kinixys belliana) is 'n spesie van Afrikaskilpad, uit die familie Testudinidae. Dit het 'n skarnier wat alle skilpaaie in die genus Kinixys kenmerk. Daar is verskeie subspesies (waarvan sommige eintlik afsonderlike spesies is) en die Bell se skarnierskilpad is onderhewig aan variasie dwarsdeur sy omvattende reeks.
Antenne-sterrestelsels
Oorsig
Die twee interaktiewe sterrestelsels is in die NGC 4038-sterrestelselgroep geleë saam met vyf ander stelsels en is besig om te bots. Hulle kry hul naam van die feit dat hul twee lang sterte van sterre, gas en stof wat weens die botsings uitgewerp word, soos die antennes van ’n insek lyk. Die stelsels se kerns is besig om te verenig en een groot sterrestelsel te vorm. Die meeste sterrestelsels ondervind waarskynlik minstens een botsing in hul bestaan. Dit sal ook oor ’n paar miljard jaar die lot van die Melkweg en die Andromeda-sterrestelsel wees.
Bell se skarnierskilpad
Verspreiding en habitat
Dit word beskou as die mees algemene en wydverspreide skarnierskilpad, en kom voor in groot dele van sub-Sahara Afrika soos in Soedan, Tanzania, Kongo en af en toe in Suider-Afrika. 'n Hersiening van die spesie deur Kindler et al. (2012) beperk dit tot sentraal Afrika, vanaf Angola tot Burundi.
Bedreiging en bewaring
In sy natuurlike habitat word dit bedreig deur roofdiere soos luiperds, valke, en arende.
Middeleeuse teater
Moraliteitspele
Hy vertrou sy siel aan God toe en verdwyn in die graf saam met Goeie Dade. 'n Engel verskyn met Elkeman se Boek van Afrekening om sy siel te ontvang as dit uit die graf styg. 'n Dokter verskyn en verwoord 'n epiloog wat daarop neerkom dat jy Trots, Skoonheid en die Vyf Innerlike Sintuie, Sterkte en Diskressie moet versaak want op die ou end versaak hul elke mens ook.
Ander tipe opvoerings tydens die Middeleeue
Daar was ook tydens sulke feesdae jongleurs, mesgooi kunstenaars, towenaars en akrobate. Daar was mimiekkunstenaars en marionetvertonings. Dis ook tydens die Middeleeue wat die nar of die hanswors 'n gesogte vermaaklikheidskunstenaar geword het. 'n Nar was die amptelike grapmaker van 'n Europese vors. Dit kon ook iemand wees wat 'n dwerg was of selfs iemand wat verstandelik gestremd was met wie ander maklik gek geskeer het. Soms is baie slim edelmanne as narre aangestel om grappige situasies uit te buit wat die vorste of edelmanne kon vermaak. In Engeland is die verskil tussen 'n spottende nar en 'n slim nar aangedui deur verskillende woorde: die eerste is 'n “fool” of “buffoon” en die slim nar is 'n “jester” genoem. In Duitsland was daar die Hanswurst of hanswors wat 'n komiese figuur in poppekaste was. In Italië ontstaan die karakter uit die Commedia dell’Arte of Italiaanse volkstoneel as karakter naamlik die harlekyn of “Arlecchino”. Hy was 'n akrobatiese grapkas met 'n veelkleurige kostuum met geruite patrone. In Nederland of Frankryk ontstaan die gebruik ook om 'n paljas of paillase as nar te gebruik. Dit is 'n lewende voëlverskrikker waarvan die strooi by sy klere uitsteek. In Frankryk is daar ook die Pierrot karakter met los wit klere en 'n puntmus.
Mixteke
Die Mixteke vorm met sowat 830 000 mense een van die grootste etniese groepe in Meksiko. Ten tye van die Spaanse verowering van Meksiko (1519–1521) het sowat 1,5 miljoen Mixteke in Meso-Amerika geleef. Hulle het die voorheen Zapoteekse-stede Mitla en Monte Albán oorgeneem en uitgebou. Hulle was veral bekend vir turkooise mosaïeke en goudsmidkuns. Met die opkoms van die Asteekse ryk het sommige van die Mixteekse stede van die Asteke afhanklik geword en laasgenoemde het artefakte as buit geëis. Die Asteke het gereelde Blommeoorloë teen hul buurvolke gevoer en mense as offers vir hul eie gode ontvoer. Die gebied van die Mixteke is saam met die ander Meso-Amerikaanse volke deur die Spaanse conquistadores verower en het deel van Nieu-Spanje geword.
John 'Dusty' King
John 'Dusty' King (11 Julie 1909 – 11 November 1987) was 'n Amerikaanse akteur. Hy was bekend vir sy rolle in die rolprente Ace Drummond (1936), Midnight Limited (1940), Haunted Ranch (1943), en Two Fisted Justice (1943).
18de Parlement van Suid-Afrika
Opsomming per Provinsie
Die tabel hieronder gee die getal geregistreerde kiesers (almal van wie geklassifiseer is as wit onder die apartheid wetgewing) en parlementêre setels, op die dag van die verkiesing, ingedeel volgens provinsie. Die provinsies is dié wat bestaan het voor 1994.
2020 Sakhir Grand Prix
Renuitslag
* George Russell ontvang 'n ekstra punt vir die vinnigste rondte tydens die wedren.
Stad Johannesburg Metropolitaanse Munisipaliteit
Streke
Die administrasie van die Stad Johannesburg Metropolitaanse Munisipaliteit is aanvanklik in elf streke gedesentraliseer, bloot Streek 1 tot Streek 11 genoem, wat grootliks nie met die 11 voormalige apartheidsadministrasies verband hou nie. Die nuwe genommerde streke is daarna, in die somer van 2006, gekonsolideer na sewe streke genaamd Streek A tot Streek G. Die huidige streke is:
Lêerdeling
Lêerdeling is die praktyk van die verspreiding of verskaffing van toegang tot digitale media, soos rekenaarprogramme, multimedia (oudio, beelde en video), dokumente of elektroniese boeke. Lêerdeling kan op verskeie maniere bereik word. Algemene stoor-, transmissie- en verspreidingsmetodes sluit in deling deur gebruik maak van verwisselbare media, sentrale bedieners op rekenaarnetwerke, skakels op webwerwe, en die gebruik van verspreide eweknienetwerke.
Beta Lyrae
Name
In 2016 het die Internasionale Astronomiese Unie se sternaamwerkgroep (WGSN) die naam "Sheliak" vir die ster Beta Lyrae Aa1 goedgekeur omdat hulle eiename aan individuele sterre toegeken het eerder as aan stergroepe.
Metgeselle
Benewens die spektroskopiese dubbelster is verskeie ander metgeselle van Beta Lyrae aangeteken. Beta Lyrae B, op ’n hoekafstand van 45,7 boogsekondes, is van spektraalklas B7 V en het ’n skynbare magnitude van 7,2. Sy ligsterkte is sowat 80 keer dié van die Son en dit is ook ’n spektroskopiese dubbelster, met ’n periode van 4,348 dae. Beta Lyrae C het ’n skynbare magnitude van 9,9 en ’n skeiding van 86 boogsekondes. Die Washington Double Star Catalog noem nog drie dowwe metgeselle met ’n skeiding van 2 boogminute.
Komponente B en F is vermoedelik lede van ’n groep sterre om Beta Lyrae wat op dieselfde afstand is en saam beweeg. Die ander is toevallig in dieselfde gesigslyn. Komponente E en F is albei chemies uitsonderlike sterre; albei word in katalogusse as Ap-sterre aangedui, maar komponent F is vermoedelik ’n Am-ster. Komponent C se helderheid wissel volgens waarnemings met meer as ’n magnitude, maar die soort veranderlikheid is nie bekend nie.
Elsie Eloff-Kruger
Politieke betrokkenheid
In 1914 met die Rebellie, het mev. genl. Joubert en mev. Eloff die plan beraam en die vrouebetoging in die lewe te roep met die doel om die vrylating van genl. Christiaan de Wet en ander leiers van die Rebellie te verkry. Mev. Eloff was lid van die deputasie wat die premier, genl. Louis Botha, ontmoet het.
Ford EcoSport
Die EcoSport is een van Ford se besverkopermodelle in Brasilië (dit was deurentyd een van die 20 besverkopers), Argentinië, Venezuela en Meksiko. Sy vernaamste mededingers is die Fiat Palio Weekend Adventure en Volkswagen CrossFox. Die EcoSport het goed verkoop en in 2011 het verkope reeds 700 000 bereik.
Louis King
Louis King (28 Junie 1898 – 7 September 1962) was 'n Amerikaanse akteur en regisseur. Hy was bekend vir sy rolle in die rolprente Pals of the Prairie (1929), The Arm of the Law (1932), Bengal Tiger (1936), en Dangerous Mission (1954).
CASA/IPTN CN-235
Die CASA/IPTN CN-235 is 'n mediumstrek tweemotorige militêre vragvliegtuig wat gesamentlik ontwikkel is deur Construcciones Aeronáuticas SA (CASA) van Spanje en IPTN van Indonesië as 'n streeksvliegtuig en militêre vragvliegtuig. Die vliegtuig word aangedryf deur twee turboskroefmotore. In die militêre omgewing word dit gebruik vir maritieme patrollies, verkenning en vervoer van militêre vrag. Die grootste gebruiker van die CN-235 is Turkye wat 59 eenhede gekoop het.
Millard Fillmore
Millard Fillmore (7 Januarie 1800 – 8 Maart 1874) was die 13de President van die Verenigde State (1850–1853). Hy het president geword na die afsterwe van Zachary Taylor omrede hy die Vise-President op daardie stadium was. Tydens sy ampstermyn het Kalifornië op 9 September 1850 die 31ste deelstaat van die Verenigde State geword.
Maliryk
Die Maliryk het sy grootste welvaart in die veertiende eeu ervaar en het van die Sahara tot by die oerwoud en van die Atlantiese Oseaan tot by die Nigerrivier uitgebrei. Dit het die huidige Mali, Senegal, Gambië, Guinee en Mauritanië ingesluit. Alhoewel die Maliryk en toe die Songhairyk daarin geslaag het om omvanryke rykdom op te bou, was hulle uiteindelik nie in staat om eenheid te behou nie. Die belangrikste beperkings was die gebrek aan goeie waterweë en pakdiere, 'n onherbergsame landskap en 'n uitdagende klimaat. Slawehandel met Noord-Afrika en later Amerika het 'n belangrike bron van inkomste geword wat die groei van die bevolking en die landbou belemmer het.
Komi
Dialekte
Komi-Sirjeens het tien dialekte: Prisiktifkarski, Nizjnewitsjegodski, Srednewitsjegodski, Loezsko-letski, Werchnesisolski, Werchnewitsjegodski, Petsjorski, Izjemski, Wimski en Oedorski. Prisiktifkarski word gepraat in die streek Siktifkar en is die model vir die generiese standaard-dialek van die taal. Dialekte word verdeel hoofsaaklik volgens hul gebruik van die w- en l-fomene, en sommige dialekte word verder onderskei deur gepalataliseerde d's en t's.
Leeu
Die leeu (Panthera leo) (IFA: ♂: 'le:u 'le:ou 'liu ♀: le:'uən le:'vən / le:uvəifi) is 'n soogdier van die familie Felidae en een van die vier "groot katte" in die genus Panthera. Dit is die naasgrootste katspesie ná die tier. Mannetjies kan maklik herken word aan hulle maanhare en weeg tussen 150 en 250 kg, terwyl wyfies tussen 120 en 150 kg weeg. Leeus kom in hul natuurlike omgewing tans in Afrika suid van die Sahara en in Asië voor. In Asië word ’n kritieke bedreigde oorblywende bevolking in die Gir-woud Nasionale Park gehou, waar hulle reeds vroeër in Noord-Afrika en Suidwes-Asië uitgesterf het. Tot en met die laat Pleistoseentydperk, omstreeks 12 000 jaar gelede, was die leeu die mees wydverspreide groot landsoogdier ná die mens. Hulle was oor die meeste dele van Afrika versprei, regoor Eurasië, wat vanaf Wes-Europa tot Indië gestrek het, sowel as in die Amerikas tussen Yukon en Peru.
Die leeu is ’n kwesbare spesie, aangesien ’n moontlik onherroeplike bevolkingsafname van tussen 30 en 50 persent die afgelope twee dekades slegs op die Afrika-vasteland plaasgevind het. Die leeubevolking is onvolhoubaar buite aangewese reservate en nasionale parke. Hoewel die oorsaak van die afname nie ten volle begryp kan word nie, speel habitatsverlies en botsings met die mens na bewering tans die grootste rol. Leeus is sedert die antieke Romeinse tyd al in dieretuine aangehou en bly vanaf die laat agtiende eeu van oraloor ’n groot aantrekkingskrag. Dieretuine span oor die wêreld heen saam om teelprogramme daar te stel met die oogmerk om die bedreigde Asiatiese subspesies van uitwissing te red.
Kruisings
Leeus is al met tiers geteel (wat meestal die Siberiese en Bengaalse subspesies is) om kruisings genaamd liere of tierleeus voort te bring. Leeus is ook al met luiperds gekruis om leeuperds te welp en met jaguars om jagleeus in die wêreld te bring. Die marozi is na bewering ’n gespikkelde leeu of ’n leeuperd wat natuurlik voorkom, terwyl die Kongolese gespikkelde leeu ’n ingewikkelde jaguar-leeu-luiperd-kruising is, wat ’n jagleeuperd genoem word. Sulke kruisings was vroeër jare algemeen in dieretuine geteel, maar dit word nou afgeraai weens die beklemtoning op die bewaring van bestaande, egte diersoorte en subspesies. Kruisings word steeds in private en openbare dieretuine in Sjina geteel.
Groeporganisering
Die gebied wat deur ’n trop bewoon word, word ’n tropgebied genoem, terwyl ’n nomadiese indiwidu s’n ’n tuisgebied  is. Die mannetjies van ’n trop bly op die buitewyke om hul grondgebied te patrolleer. Waarom ’n gemeenskapsin – wat by die leeu as katsoort die duidelikste kenbaar is – by leeuwyfies ontwikkel het, is ’n onderwerp wat beredeneerbaar is. Die toename in jagsukses dien as die vanselfsprekende verklaring, maar onder die vergrootglas lyk hierdie standpunt minder seker; jag met samewerking bring meer geslaagde jagtogte, maar veroorsaak ook dat die troplede wat nie saamjag nie minder voedsel inkry, soos diegene wat welpies moet versorg en oor lang tydperke alleen agtergelaat word. Die troplede is geneig om telkens dieselfde rol by jagtogte te vervul. Dit welstand van die jagters is die nommer een prioriteit om die trop te laat oorleef, daarom geniet hulle die voorreg om eerste die prooi te eet op die plek waar dit neergetrek is. Ander voordele sluit in: familieseleksie (dit is beter om voedsel met ’n bloedverwante leeu te deel as met ’n vreemdeling), die beskerming van die welpies, verdediging en voortbestaan van die grondgebied en die indiwiduele versekering teen beserings en hongerte.
Jag en dieet
Leeus is kragtige diere wat in gekoördineerde groepe te werk gaan en hul prooi bekruip. Hul uithouvermoë skiet egter te kort; ’n leeuwyfie se hart beslaan slegs ongeveer 0,57% van haar liggaamsmassa (’n mannetjie s’n is sowat 0,45% van sy liggaamsmassa) in vergeleke met ’n hiëna se hart wat om en by 1% van sy liggaamsmassa uitmaak. Om hierdie rede kan hulle slegs oor kort afstande storm en moet eers naby hul prooi beweeg voor die aanval kan begin. Hul benut verswakte sigfaktore; die meeste aanvalle vind naby ’n soort potensiële wegkruipplek (soos lang gras) of saans plaas. Leeus bekruip hul prooi tot op ’n afstand van min of meer 30 meter. Leeuwyfies sal kenmerkend saam ’n trop wild uit verskillende windrigtings omsingel en daarmee hul kanse op sukses verbeter. Sodra die prooidiere onraad vermoed, spat hulle uitmekaar, met een of meer wat in die rigting van die versteekte troplede hardloop. Die aanval is kort en kragtig; hulle probeer die dier deur ’n stormloop en ’n sprong, wat die hardlopende dier se balans versteur, te vang. Prooidiere vrek meestal van verwurging, wat bloedtoevoerbelemmering by die harsings tot gevolg het, versmoring (wat die suurstoftoevoer afsny), of bloedverlies. Die prooi kan ook versmoor word deur die dier se muil en neusopeninge toe te druk. Klein prooidiere word eenvoudig met die voorpoot platgeklap.
Die meeste volgroeide seekoeie, renosters, olifante en kleiner gaselle, rooibokke en ander ratse wildsboksoorte word gewoonlik uitgesluit. Kameelperde en buffels word soms in sekere gebiede aangedurf. In die Nasionale Krugerwildtuin, byvoorbeeld, word kameelperde gereeld gejag. In die Manyarapark maak buffels tot 62% van die leeu se dieet uit, vanweë die hoë digtheid van buffels binne die gebied. Partykeer sal seekoeie voorgekeer word, maar volgroeide renosters word meestal vermy. Indien hulle beskikbaar is, sal vlakvarke ook dikwels gevang word, selfs al is hulle ligter as 190 kg. In ander gebiede sal hierdie groot katte diere jag wat nie gewoonlik met hul verbind word nie. By die Savutirivier berig gidse dat die leeus deur honger gedwing was om olifantkalwers te vang, wat opgevolg is deur halfvolwassenes en soms snags ook volgroeide olifante, wanneer hul sig swak is. Leeus vreet ook lewende hawe; in Indië maak beeste ’n aansienlike deel van hul dieet uit. Leeus maak selde roofdiere soos luiperds, jagluiperds, hiënas en wildehonde dood om te vreet – hulle word eerder as mededingers uitgeskakel.
Mededinging tussen ander roofdiere
Jagluiperds vermy mededinging deur op verskillende tye van die dag te jag en versteek hul welpe onder digte struike. Luiperds maak ook so, maar kan langer met kleiner prooidiere oorleef as leeus of jagluiperds. Anders as jagluiperds kan luiperds ook boom klim en hul welpies en die karkasse sodoende teen leeus beskerm. Hoe dit ook al sy, soms slaag leeuwyfies daarin om ’n boom te klim en die karkas af te haal. Leeus is ook dominant oor wildehonde, nie alleen deur hul kos af te neem nie, maar ook deurdat die kleintjies en (selde) die volgroeide wildehonde ten prooi geval word.
Voortplanting en lewensiklus
’n Bronstige tropwyfie kan met meer as een mannetjie paar. Gedurende paring, wat enkele dae kan duur, vind vier-en-twintig kopulasies per dag plaas en die parende leeus sal waarskynlik etes oorslaan. Leeus plant goed in gevangenskap voort.
Die wyfie sluit met haar welpe eers by die trop aan wanneer die leeuwelpe tussen ses tot agt weke oud is. Soms sal die heraansluiting by die trop bespoedig word, veral as ander wyfies ook gedurende dieselfde tyd gewelp het. So sal leeuwyfies byvoorbeeld probeer om hul voortplantingsiklusse te laat saamval om te help om mekaar se welpies groot te maak. Sodra die aanvanklike isolasiestadium verby is, laat die lakterende wyfies welpe van enige ander werpsel van die trop toe om sonder enige diskriminasie aan hulle te soog. Behalwe die beter beskerming wat hieruit voortspruit, bied die sinkronisering van geboortes ook die voordeel dat die welpies op die ou end dieselfde grootte is en ’n gelyke kans op oorlewing gegun word. Sou ’n leeuwyfie ’n paar maande later eers haar werpsel in die wêreld bring, sal die jonger en baie kleiner welpies deur die groter en oueres tydens etenstyd gedomineer word. As gevolg hiervan is ’n hongerdood baie algemener onder die jonger welpies.
Mensvreters
Leeus vroeër heelwat mense in Afrika doodgemaak [het]. Minder as 20 mense is tot dusver in die Park deur leeus gevang en min van hierdie slagoffers is daadwerklik deur leeus gevreet. Mensvretery was en is steeds nie ’n probleem in die Park nie. Waar ’n leeu ’n mens aanval, word daar gepoog om hom so gou moontlik te vernietig.
(GTZ is die Duitse medewerkende ontwikkelingsagentskap wat vir amper twee dekades lank kragte met die Tanzaniese regering om natuurbewaringsdoeleindes saamspan.) Soos in die ander gevalle was hierdie leeu ook groot, het nie maanhare gehad nie en het ’n tandprobleem gehad.
In gevangenskap
Seraglios was ’n simbool van die adel se rykdom en mag. Veral diere soos die groot katte en olifante het mag en krag versinnebeeld en is teen mekaar of mak diere aangehits om te baklei. Indirek was hierdie dieretuine eintlik maar net ’n vertoning van die mens se heerskappy oor die natuur. Hierdie gevegte het geleidelik gedurende die 17de eeu begin wegkwyn soos dieretuine meer algemeen begin word het en die diere deur die gewone burgers aangekoop kon word. Die tradisie om groot katte as troeteldiere aan te hou sou tot in die laat 19de eeu voortduur, hoewel dit as uiters buitenissig gereken is.
Die handel in wilde diere het saam met die verbeterde 19de eeuse koloniale handel floreer. Daar het die opvatting geheers dat leeus redelik bekombaar en boonop goedkoop is. Hoewel daar meer met leeus as tiere verhandel is, was hulle goedkoper as groot diere wat moeilik vervoer kon word (soos kameelperde en seekoeie) en nóg goedkoper as pandas. Soos met die ander diere is leeus as ’n natuurlike, onuitputbare handelsproduk geag, wat genadeloos uitgebuit is. Baie is tydens hul vang en vervoer dood. Die denkbeeld van ’n heldhaftige jagter wat leeus agternasit sou ’n groot deel van die eeu die botoon voer.
Bernardus van Clairvaux
Bernardus se talent as prediker was merkwaardig en kon in opdrag van pous Eugenius III maklik geïnstrumentaliseer word om mense vir deelname aan nuwe kruistogte te werf. Orals in Europa het toehoorders emosioneel opgesweep geraak deur sy Christelike retoriek en sy beweerde wonderdade. Bernardus het na Noord-Frankryk, Vlaandere en die Rynland gereis. In 1146 het hy in Vézelay tot die Tweede Kruistog opgeroep - 'n boodskap wat in heel Frankryk met golwe van religieuse geesdrif ontvang is. Naas medestryders uit sy eie land, Vlaandere en Duitsland was ook koning Lodewyk VII van Frankryk vasbeslote om na die Heilige Land te trek.
Arnold van Wyk
Erfenis
Die Universiteit Stellenbosch se musikologie departement het in 2017 'n Suid-Afrikaanse musiekkursus by die kurrikulum gevoeg wat die studie van werke deur Van Wyk, Hendrik Hofmeyr, William Henry Bell, Jeanne Zaidel-Rudolph, en Andile Khumalo behels.
Myrsinaceae
Spesies
Van die Suid-Afrikaanse spesies is:
Kathaar
Leerstellings
Die Kathare het hulle self as die "ware" Christelike kerk beskou, en Jesus Christus het 'n sentrale rol in hulle geloof gespeel. Vir hulle is Christus as die ware seun van God na die stoflike wêreld gestuur om sy spirituele verlossing te verkondig. Die God van die Ou Testament is as die skepper van 'n bose wêreld afgekeur. Die Kathare het op die Nuwe Testament gesteun, en hier veral op die Evangelie volgens Johannes.
Daar was baie Bybelse aanhalings in Kathaarse preke, tog is die uitleg van die Bybel taamlik vry gehandhaaf. Ook die Kathaarse Bybelvertalings blyk dikwels tendensieus te wees. Asketisisme of die oorgawe van die vlees aan die gees is as die pad na volmaaktheid beskou. Die Kathare het daarna gestrewe om die goeie in die mens – sy siel – vanuit die bose wêreld na die hemel te lei.
Die Vredeskus
Die Vredeskus het nou verband met die Melioramentum (die eerbewys, sien onderaan) gehou en is oorwegend as 'n wedersydse begroeting deur Perfecti of Perfectae ondermekaar en dus slegs aan Kathare van dieselfde geslag gegee. Soms het ook 'n Perfectus 'n ander gelowige op hierdie manier begroet. 'n Perfectus het 'n Perfecta begroet deurdat hy aan haar arm getik het. 'n Beter manier om 'n Perfecta was om die teks van die Evangelie volgens Johannes te kus en die teks daarna aan die vrou te oorhandig.
Die Melioramentum en die Credentes
Met die eerbetuiging of Melioramentum aan 'n Perfectus het 'n mens sy bekering tot die Katharisme openlik betuig en het sodoende 'n Credens of Kathaarse gelowige geword. Credentes is nie as lede van die Kathaarse kerk beskou nie aangesien hulle nog nie die Consolamentum ontvang het nie, maar met die Melioramentum het hulle hul voorneme bekragtig om dit op 'n latere tydstip te ontvang. Die plegtigheid van 'n Melioramentum is met 'n driemalige kniebuig voor 'n Perfectus en die driemalige versoek om sy seën voltrek.
Dordrecht, Nederland
Geskiedenis
In die begintyd van die Tagtigjarige Oorlog is in 1572 in Dordrecht 'n vergadering van die state van die gewes Holland gehou, waarby Willem van Oranje as stadhouer het erken en Holland hulleself onafhanklik het verklaar. Later is in 1618 en 1619 in hierdie stad die Calvinistiese Sinode van Dordrecht gehou.
Munisipale raad
Verkiesings sedert 2002
Simon & Garfunkel
In 1981 het hulle 'n konsert in New York Stad aangebied wat 500 000 mense gelok het. Dit was een van die grootste konserte in die geskiedenis.
Vraag en aanbod
Vraagopname
Ekonome onderskei ook tussen die mark se korttermyn-aanbodkromme en die langtermyn-aanbodkromme. In hierdie konteks word twee dinge deur die definisie van korttermyn as konstant aanvaar: die beskikbaarheid van een of meer vaste insette (gewoonlik fisiese kapitaal), en die aantal maatskappye in die bedryf. Op langtermyn het maatskappye 'n kans om hul besit van fisiese kapitaal aan te pas, wat hulle in staat stel om die hoeveelheid wat hulle op enige gegewe prys verskaf, beter aan te pas. Op langtermyn kan potensiële mededingers die bedryf binnekom of verlaat in reaksie op marktoestande. Vir albei van hierdie redes is die langtermynmark se aanbodkrommes oor die algemeen platter as die van hul korttermyneweknieë.
Ewewig
Markewewig: 'n Situasie in 'n mark waar die prys sodanig is dat die hoeveelheid wat verbruikers wil hê presies in ewewig is met die hoeveelheid wat maatskappye wil voorsien.
Ander markte
Die model word algemeen toegepas op lone in die arbeidsmark. Die tipiese rolle van die verskaffer en aanvraer word omgekeer. Die verskaffers is individue wat probeer om hul arbeid teen die hoogste prys te verkoop. Die aanvraers van arbeid is besighede, wat probeer om die soort arbeid wat hulle nodig het teen die laagste prys te koop. Die ewewigprys vir 'n sekere soort arbeid is die loonkoers.
Ina le Roux
Ina le Roux is ’n Afrikaanse skrywer van Vendavolksverhale. Met die Tambani-projek moedig sy Vendavroue aan om hulle volksverhale te weef, met die kunswerke wat dan internasionaal bemark word.
DS 4
Die DS 4 is 'n kompakte motor, die tweede model in die destydse nuwe premium (luukse voertuig) DS-submerk wat deur Citroën geskep is. Dit is amptelik in 2011 bekendgestel. Dit is gebaseer op die Citroën C4 II, en het verhoogde vering om soos 'n kompakte SUV te lyk en deurhandvatsels wat verskuif is om dit 'n koepee-agtige silhoeët te gee.
Beyoncé Knowles
2002–2007: Dangerously In Love en B'Day
Haar tweede album is B'Day genoem en is op 4 September 2006, haar vyf-en-twintigste verjaardag, vrygestel. Die album is binne twee weke na voltooiing van die verfilming vir Dreamgirls opgeneem. Soos haar debuutalbum, het hierdie album ook verskeie suksesvolle enkelsnitte opgelewer.
2017–2023: Everything Is Love, The Gift en Renaissance
Deur hierdie tydperk het Beyoncé 'n samewerkende album saam met haar man Jay-Z vrygestel, getiteld Everything is Love, en 'n klankbaanalbum vir die fliek The Lion King (2019), waar sy inspirasie uit Afrika-musiekgenres geneem het. Sy het ook by Coachella opgetree en op toer gegaan.
Privaat lewe en kunssinnigheid
Sedert 2002 is Beyoncé in 'n verhouding met Jay-Z, met wie sy by verskeie geleenthede saamgewerk het. Gerugte het begin die rondte doen oor hul verhouding nadat hul duet op 03 Bonnie & Clyde in Oktober 2002 vrygestel is.
Op 7 Januarie 2012 het Beyoncé geboorte geskenk aan haar eersteling, 'n babadogtertjie genaamd Blue Ivy, in New York. Op 1 Februarie 2017 het Beyoncé aangekondig dat sy 'n tweeling verwag. Die aankondiging van haar swangerskap op Instagram het toe die foto wat die meeste gelaai is op die platform geword.
Magnesium
Voedselbronne
Die magnesium inhoud van verwerkte voedsels is gewoonlik laag. Volgraan brood bevat byvoorbeeld twee keer soveel magnesium as wit brood omdat die magnesiumryke kern en kaf verwyder word wanneer witmeel vervaardig word.
Isotope
Magnesium-26 is 'n stabiele isotoop wat aangewend word in isotoopgeologie soortgelyk aan dié van aluminium. Mg-26 is 'n radiogeniese susterproduk van Al-26 met 'n halfleeftyd van 717000 jaar. Groot verrykte konsentrasies van stabiele Mg-26 is al waargeneem in Ca-Al ryke insetsels in koolstofbevattende chondriet-meteoriete. Die onreëlmatige verspreiding van Mg-26 word toegeskryf aan die verval van Al-26 in die insetsels waaruit dit gevorm word. Die gevolgtrekking is dat die meteoriet dus gevorm moes gewees het in die sterrenewel van die son gevorm moes gewees het, voordat die Al-26 kon verval het. Dus is hierdie voorwerpe van die oudstes in die sonnestelsel en is baie inligting oor die vroegste geskiedenis van die sonnestelsel daarin vasgevang.
Piketberg
Wapens
Munisipaliteit — Die munisipale raad het in 1966 'n wapenverlening van die Kaaplandse provinsiale administrateur verkry :  Kepersgewys deurgesny van goud en rooi, in die skildhoof twee proteablomme gestengel en geblaar van natuurlike kleur en in die  skildvoet 'n klimmende griffioen wat 'n strydbyl vashou, alles van goud. Die helmteken was 'n rooi toring met 'n Nederlandse vlag daarop, en die wapenspreuk was "Vigilo et spiro". Die wapen is in 1970 deur die Buro vir Heraldiek geregistreer.
Ruiter (skaak)
Die ruiter is een van die oudste skaakstukke waarvan die beweging nie verander het sedert die 7de eeu nie.
Eienskappe
Teenstander pionne is baie effektief met die lastigval van ruiters aangesien die pion se aanval op 'n ruiter nie die pion self blootstel nie. As gevolg hiervan is 'n ruiter mees effektief wanneer dit in 'n swakpunt in die teenstander se pionnestruktuur geplaas word, d.w.s. 'n blokkie wat nie deur die teenstander se pionne aangeval kan word nie. In die diagram op regterhand is Wit se ruiter op d5 baie kragtig – meer as Swart se loper op g7.
Eleonore van Akwitanië
Aliénor d'Aquitaine Éléonore de Guyenne
Koningin van Engeland
25 Oktober 1154 - 6 Julie 1189
Alix van Frankryk
Yakubu Gowon
Yakubu Gowon (gebore 19 Oktober 1934) was van 1966 tot 1975 die leier van Nigerië. Sy regering het die Biafraanse afskeiding opgehou.
Oranjestad
Geskiedenis en kultuur
Die stad is vernoem na die eerste Koning Willem van Oranje-Nassau, die eerste erfgenaam van die Nederlandse Huis van Oranje.
Klein gedeeltes van die stad is gevorm uit 'n reeks mensgemaakte uitbreidings van land binne-in die see. Die huidige Renaissance-mark, asook die Koningin Wilhelmina-park, lê in hierdie uitbreiding.
Vyf Dinastieë en Tien Koninkryke
Die Tien Koninkryke was:
Niebinêre gender
thumb|200px|Die Niebinêre Pride-vlag. thumb|120px|links|Die niebinêre simbool. thumb|200px|Die Transgender Pride-vlag, waarop die wit strook niebinêre mense verteenwoordig.
Zanne Stapelberg
Professionele lewe
Haar oratoriorepertorium sluit onder meer Messias van Händel, Vivaldi se Gloria, Haydn se Die Skepping (Duits: Die Schöpfung), Mozart se Vesperae de Dominica (Dixit Dominus) en Mis, Brahms se Ein Deutsches Requiem, Dvořák se Mis, Carla in William Kentridge se Confessions of Zeno, wat gekomponeer is deur Kevin Volans, en ook die Aqua Opera by die Victoria & Alfred Waterfront in 2003 en 2004, in.
Veen
Van humifikasie tot koolvorming
Die vorming van veen is die eerste stap in 'n proses wat na bruinkool, steenkool en antrasiet kan lei. In hierdie eerste stap vind bloot humifikasie plaas. Plantmateriaal ontbind en vorm grond. Later stappe sluit waterverlies, saampakking en chemiese veranderings in wat tot koolvorming lei.
Grootvorstedom Moskou
Ontstaan
Joeri se opvolger, Iwan I (bewind 1325-1340) het die titel grootvors behou deur nou met die Mongole saam te werk en deur heffings van ander Roes-vorstedomme namens hulle in te samel. Dié goeie betrekkinge het Iwan in staat gestel om oorheersing in die streek te verkry, veral oor Moskou se belangrikste teenstander, Twer in die noorde, wat in 1327 teen die horde gerebelleer het. Die opstand is onderdruk deur die gesamentlike magte van Soezdal, Moskou en die Tatare.
Dmitri Donskoi
Iwan se opvolgers het Roes se grondgebiede bly inpalm om die bevolking en rykdom onder hulle bewind te vergroot. In die proses het hulle belange al hoe meer gebots met die uitbreidende Groothertogdom Litaue, wat hoofsaaklik Oos-Slawiese en Ortodokse inwoners gehad het. Groothertog Algirdas van Litaue het 'n verbondskap met Twer gesluit deur middel van 'n huwelik, en het drie veldtogte teen Moskou gevoer (1368, 1370 en 1372). Hy kon dit egter nie inneem nie. Die grootste onenigheid tussen Moskou en Vilnius was die groot stad Smolensk.
Wasili I en Wasili II
Die situasie het verander met die troonbestyging van Wasili I se opvolger, Wasili II (bewind 1425-'62). Kort voor lank het sy oom, Joeri van Zwenigorod, begin aanspraak maak op die troon. 'n Bitter familiekonflik het ontstaan wat die land deur die hele bewind geskud het. Ná Joeri se dood in 1432 is sy aanspraak hervat deur sy seuns, Wasili Kosoi en Dmitri Sjemjaka, wat die Groot Feodale Oorlog tot in die 1450's gevoer het. Hoewel hy verskeie kere uit Moskou verban, gevange geneem en sy oë in 1446 uitgesteek is, het Wasili II eindelik oor sy vyande geseëvier en die troon aan sy seun nagelaat.
Iwan III
Moskou het teen 1480 volle soewereiniteit oor 'n aansienlike deel van die etniese Roes-gebiede gehad toe die heerskappy van die Tataarse Goue Horde amptelik tot 'n einde gekom het ná hulle nederlaag in die Slag van die Oegrarivier. Teen die begin van die 16de eeu was feitlik al dié stadstate verenig, insluitende die Republiek Nowgorod (in 1478 geannekseer) en die Grootvorstedom Twer (in 1485 geannekseer). Deur erflating het Iwan die belangrike Prinsdom Rjazan beheer, en die prinse van Rostof en Jaroslawl het hulle aan hom onderwerp. Die noordwestelike stad Pskof, wat ook omringende grond beheer het, was in dié stadium nog onafhanklik, maar Iwan se seun, Wasili III (bewind 1505-'33), het dit later verower.
Grootvorste van Moskou
Die Grootvorstedom Moskou, wat deur Aleksander Nefski se jongste seun, Daniël, gestig is, het in die 14de eeu begin om die hele gebied van Roes te konsolideer. Eindelik het Iwan III ophou heffings aan die Goue Horde betaal en daarmee effektief sy onfhanklikheid verklaar. Sy seun, Wasili III, het in die 1520's die laaste paar onafhanklike state onder Moskou verenig.
Zugspitze
Suid van die bergpiek strek die Zugspitzplatt, 'n plato met talle grotte. Teen die berghange van die Zugspitze word drie gletsers aangetref, waaronder die twee grootstes in Duitsland – die Noordelike Schneeferner (met 'n oppervlakte van 30,7 hektaar) en die Höllentalferner met 24,7 hektaar. Die Suidelike Schneeferner is die kleinste van die drie gletsers met 8,4 hektaar.
Sirene
'n Sirene is 'n toestel wat 'n harde en langdurige klank maak as 'n sein of waarskuwing. Sirenes word in verskeie toepassings gebruik van huishoudelike alarms tot lugaanval-waarskuwings.
Stoom
Stoomfluite word ook gebruik as 'n waarskuwingstoestel, gegewe dat daar stoom teenwoordig is, soos by saagmeule, fabrieke en stoomlokomotiewe
Mhlontlo Plaaslike Munisipaliteit
Nedersettings
Nedersettings in die munisipaliteit:
Paraheteropia ijimai
Die spons behoort tot die genus Paraheteropia en tot die familie Heteropiidae. Die wetenskaplike naam van die spesie is die eerste keer geldig gepubliseer in 1916 deur Hozawa.
Hallescher FC
Hallescher FC is 'n Duitse sokkerklub uit Halle in die deelstaat Sakse-Anhalt.
Anchien Troskie
Lewe en werk
Na haar ouers se egskeiding verhuis sy saam met haar ma na Bloemfontein, waar sy haar laerskoolloopbaan voltooi. Haar ma trou weer en sy het ’n halfsuster uit hierdie huwelik. In 1986 matrikuleer sy aan die Hoërskool Edenburg. Ná matriek skryf sy in by die Universiteit van die Oranje-Vrystaat vir ’n B.A.-graad in Kommunikasiekunde, maar staak haar studies in haar tweede jaar omdat sy eerder met haar skoolliefde wou trou. Sy en haar man Lafras is op 25 Desember 1989 getroud en het twee kinders, ’n seun, Chris, en ’n dogter, Joyce. Hulle woon naby Oesterbaai in die Oos-Kaap op die melkplaas Milagro, waar Lafras die plaasbestuurder is.
Skryfwerk
Noot is 'n lang, lang tyd is ’n meer konvensionele roman wat handel oor drie vriendinne van die plattelandse dorpie Sandfontein wat hulle mans en kinders agterlaat en saam met vakansie gaan. Karien wou skrywer word, maar die tandarts Dawid het haar voete onder haar uitgeslaan. Nou is sy getroud met kinders en haar man verneuk haar met die ander vrouens in Sandfontein, sodat sy roekeloos op soek is na bietjie opwinding van haar eie. Amelia is getroud met die impotente Gert, wat nogtans materieel goed vir haar sorg. Sy wil as huishoudkunde onderwyseres by die skool werk, maar Gert staan dit teen op grond van die tradisionele beskouing van die vrou se plek wat in die huis is. Daleen is enkellopend en ’n dokter en betrokke in ’n verhouding, maar verberg haar geheim vir ander. Op Jeffreysbaai is hulle gedurig in mekaar se geselskap, hulle drink baie en gou begin die ontboeseminge oor hulle probleme en geheime, wat eindelik lei tot ’n ommekeer in elkeen se lewens. Die jare lange standvastige vriendskap verander gou in ’n stormagtige moeras. Karien kom vroeër terug huis toe, ná sy ontdek Amelia het haar man verlei. Daleen erken dat sy eintlik gay is en te bang was om haar twee boesemvriendinne met die waarheid te vertrou. Amelia is verlig dat sy eindelik die waarheid oor haar egbreuk vertel het, maar diep hartseer oor die verbrokkeling van ’n kosbare vriendskap.
Handel in die Indiese Oseaan
Portugese tydperk
Die Portugese onder Vasco da Gama ontdek 'n skeepsroete na die Indiese Oseaan verby die suidelike punt van Afrika in 1497–98. Aanvanklik was die Portugese hoofsaaklik aktief in Calicut, maar die noordelike streek van Gujarat was selfs meer belangrik vir die handel, en 'n noodsaaklike tussenganger in die oos-wes handel. Venesiese belange was direk bedreig toe die tradisionele handelsroetes in die Middelandse See deur die Ottomaanse Ryk gesluit is. As gevolg daarvan was dit maklik vir die Portugese om hulle uit te skakel in die speseryhandel van Europa. Venesië het diplomatieke betrekkinge met Portugal verbreek en dit oorweeg om teen sy ingryping in die Indiese Oseaan te werk, wat gelei het tot die stuur van 'n gesant na die Egiptiese hof. Venesië onderhandel om die Egiptiese tariewe te verlaag sodat hulle kon kompeteer met die Portugese, hulle het ook voorgestel dat "vinnige en geheime middels" geneem moet word teen die Portugese. Die Mammelukke het 'n vloot in 1507 gestuur onder die beheer van Amir Husain Al-Kurdi, wat sou veg in die Slag van Chaul.
Namib-Naukluft Nasionale Park
Die Namib-Naukluft Nasionale Park is 'n nasionale park van Namibië. Die park sluit 'n deel van die Namibwoestyn en die Naukluftberge in. Die gebied het 'n totale oppervlakte van 49 768 vierkante kilometer en is die grootste wildspark in Afrika en die vierde grootste ter wêreld. Die bekendste gebied in die park is Sossusvlei (saam met die Dooievlei), wat een van die belangrikste toerisme-aantreklikhede van Namibië is.